NORAKSTS

|  |  |
| --- | --- |
| 26.06.2025. | Nr.7/12 |

**dzīvokļa īpašuma 6. līnijā 72-23, Jelgavā**

**pārdošana atkārtotā izsolē**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, S.Stoļarovs, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Jelgavas valstspilsētas pašvaldības 2024. gada 25. jūlija lēmumu Nr. 8/31 “Dzīvokļa īpašuma 6. līnijā 72-23, Jelgavā atsavināšanas uzsākšana un izsoles noteikumu apstiprināšana”, pārdošanai 2024. gada 30. septembra mutiskā izsolē ar augšupejošu soli tika nodots dzīvokļa īpašums ar kadastra numuru 09009028549 6. līnijā 72-23, Jelgavā (turpmāk – Dzīvokļa īpašums), kas sastāv no dzīvokļa Nr. 23 (telpu grupas kadastra apzīmējums 09000300018003022, divas istabas, krāsns apkure, kopējā platība 61,2 m2) un tam piekrītošajām kopīpašuma 612/9225 domājamām daļām no būvēm (kadastra apzīmējums 09000300018003, 09000300018004), ar nosacīto cenu (izsoles sākumcenu) 8700,00 *euro* (astoņi tūkstoši septiņi simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 870,00 *euro* (astoņi simti septiņdesmit *euro*, 00 centi), reģistrācijas maksu 50,00*euro* (piecdesmit *euro*, 00 centi) un nomaksas termiņu – pieci gadi.

Uz Dzīvokļa īpašuma pirmo izsoli pretendenti nepieteicās un Jelgavas valstspilsētas pašvaldības Izsoles komisija 2024. gada 27. septembrī pieņēma lēmumu Nr. 11/2 “Dzīvokļa īpašuma 6. līnijā 72-23, Jelgavā izsoles atzīšana par nenotikušu”.

Saskaņā ar Jelgavas valstspilsētas pašvaldības domes 2024. gada 28. novembra lēmumu Nr. 15/20 “Dzīvokļa īpašuma 6. līnijā 72-23, Jelgavā pārdošana atkārtotā izsolē” 2025. gada 27. janvārī Dzīvokļa īpašumam tika rīkota atkārtota (otrā) izsole par nosacīto cenu 7000,00 *euro* (septiņi tūkstoši *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 700,00 *euro* (septiņi simti *euro*, 00 centi), reģistrācijas maksu 50,00*euro* (piecdesmit *euro*, 00 centi) un nomaksas termiņu – pieci gadi.

Uz Dzīvokļa īpašuma otro izsoli pretendenti nepieteicās un Jelgavas valstspilsētas pašvaldības Izsoles komisija 2025. gada 24. janvārī pieņēma lēmumu Nr. 1/6 “Dzīvokļa īpašuma 6. līnijā 72-23, Jelgavā izsoles atzīšana par nenotikušu”.

Publiskas personas mantas atsavināšanas likuma (turpmāk - Atsavināšanas likums) 32. panta otrās daļas 1. punktā noteikts, ka pēc otrās nesekmīgās izsoles var rīkot trešo izsoli ar augšupejošu soli, pazeminot izsoles sākumcenu ne vairāk kā par 60 procentiem.

Jelgavas valstspilsētas pašvaldības īpašuma atsavināšanas komisija 2025. gada 5. jūnijā pieņēma lēmumu Nr. 6/2 “Dzīvokļa īpašuma 6. līnijā 72-23, Jelgavā pārdošana atkārtotā izsolē” rīkot Dzīvokļa īpašuma atkārtotu (trešo) izsoli ar augšupejošu soli, pazemināt izsoles sākumcenu par 59,76 (piecdesmit deviņi un 76 simtdaļas) procentiem un noteikt nosacīto cenu 3500,00 *euro* (trīs tūkstoši pieci simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 350,00 *euro* (trīs simti piecdesmit *euro*, 00 centi), reģistrācijas maksu 50,00*euro* (piecdesmit *euro*, 00 centi) un nomaksas termiņu – pieci gadi.

Saskaņā ar Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 32. panta otrās daļas 1. punktu, Jelgavas valstspilsētas pašvaldības 2024. gada 25. jūlija lēmumu Nr. 8/31 “Dzīvokļa īpašuma 6. līnijā 72-23, Jelgavā atsavināšanas uzsākšana un izsoles noteikumu apstiprināšana” un Jelgavas valstspilsētas pašvaldības īpašuma atsavināšanas 2025. gada 5. jūnija lēmumu Nr. 6/2 “Dzīvokļa īpašuma 6. līnijā 72-23, Jelgavā pārdošana atkārtotā izsolē”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atsavināt Jelgavas valstspilsētas pašvaldībai piederošo dzīvokļa īpašumu ar kadastra numuru 09009028549 6. līnijā 72-23, Jelgavā, kas sastāv no dzīvokļa Nr. 23 (telpu grupas kadastra apzīmējums 09000300018003022, kopējā platība 61,2 m2) un tam piekrītošajām kopīpašuma 612/9225 domājamām daļām no būvēm (kadastra apzīmējums 09000300018003, 09000300018004), pārdodot to atkārtotā mutiskā izsolē ar augšupejošu soli.
2. Noteikt dzīvokļa īpašuma 6. līnijā 72-23, Jelgavā pārdošanas nosacīto cenu (izsoles sākumcenu) 3500,00 *euro* (trīs tūkstoši pieci simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 350,00 *euro* (trīs simti piecdesmit *euro*, 00 centi), reģistrācijas maksu 50,00*euro* (piecdesmit *euro*, 00 centi), nomaksas termiņu – 5 gadus.
3. Apstiprināt dzīvokļa īpašuma 6. līnijā 72-23, Jelgavā izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot dzīvokļa īpašuma 6. līnijā 72-23, Jelgavā izsoli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 26. jūnijā